NANO ለሞባይል ስልክ ስክሪን ማጠንከሪያነት አገልግሎት ላይ የሚውለው ቴክኖሎጂ በተጠቃሚዎች ላይ የሚያስከትለው ጉዳት እንደሌለ ተገለጸ ሰሞኑን በሃገራችን በስፋት መነጋገሪያ ሆኖ የሰነበተው በብዛት ከቻይና ወደ ሃገር ውስጥ የሚገባ የናኖ ቴክኖሎጂ ውጤት የሆነው Nano coating machine ለሞባይል ስልክ ማጠንከሪያነት አገልግሎት ላይ በመዋል ላይ ይገኛል ይህንን ተከትሎ ከተገልጋዮች እና የተለያዩ ሚዲያ አካላት በደረሰ መረጃና በቀረበው ጥያቄ መሰረት ወደ ሃገር እየገባ ባለው የዚህ ቴክኖሎጂ መሳሪያ ከጨረራ አንጻር ጤና ላይ ሊያስከትል የሚችለው ጠንቅ መኖሩና አለመኖሩን ለማጣራት የኢትዮጵያ ጨረራ መከላከያ ባለስልጣን በኢትዮጵያ አየር መንገድ ካርጎ በመገኘት በመጋዘን ውስጥ ከሚገኙ Nano coating machine መሳሪያዎች ውስጥ ናሙና በመውሰድ ባደረገው የቁጥጥር እና ምርመራ ሥራ መሳሪያው የኢትዮጵያ ጨረራ መካላከያ ካስቀመጠው ጉዳት ከሚያስከትሉ የጨረራ መጠን ልኬት በታች የሆነ እና በህዝብ እና በአካባቢ ላይ የሚያስከትለው ጉዳት አለመኖሩን አረጋግጧል አዮን ፈጣሪ ስላልሆኑ የጨረራ አይነቶች አዮን ፈጣሪ ያልሆኑ የጨረራ አይነቶች በርካታ ሲሆኑ ከነዚህም ውስጥ ልዕለ ሀምራዊ ሞገድ UV Radiation ይገኝበታል ይህ አዮን ፈጣሪ ያልሆነ የጨረራ አይነት በተለያዩ ቴክኖሎጂዎች አማካይነት ለሰው ልጅ የተለያዩ ጥቅሞችን በመስጠት ላይ ይገኛል ለምሳሌም ጀርሞችን ባክቴሪያዎችን ፈንገሶችንና እና የመሳሰሉትን ለማምከን ይረዳል በጤና ተቋማት በምርምር ላቦራቶሪዎች ውስጥ በጸጉር ማስተካከያ ቤቶች በመኖሪያ ቤቶች ጌጣጌጦችን ከኢንፌክሽን ለመከላከል የህጻናት መመገቢያዎችን ወዘተ ከተሀዋስያን ብክለት ለማከም በስፋት አገልግሎት በመስጠት ላይ እየዋለ ይገኛል በተመሳሳይ ይህ ሞገድ ለሞባይል ስልክ ማጠንከሪያነት በሚያገለግል የናኖ ቴክኖሎጂ ውጤት በሆነ መሳሪያ ውስጥ በፈሳሽ መልክ የሚገኝ ሲሆን ፈሳሹ የስልክ ስክሪንን ለማድረቅ ጥቅም ላይ ሲውል ሞገዱ ስራው ከሚሰራበት ሳጥን ሊያልፍም ሆነ አፈትልኮ የማይወጣበት ዲዛይን ስላለው በተጠቃሚው ላይ ሊያሳድር የሚችል ተጽዕኖ አለመኖሩ ተረጋግጧል ሆኖም ግን አገልግሎቱን የሚሰጡት ሰራተኞች ከመሳሪያው ጋር በሚያያዘው ማንዋል መሰረት እንዲሰሩና የጥንቃቄ መርህን በመከተል ስራቸውን ማከናወን እንዳለባቸው ይመከራል የዚህ ቴክኖሎጂ ሳይንሳዊ ፍተሻ የተካሄደው በሁለት መንግድ ሲሆን እነዚህም በመስክ በመገኘት የምልከታና የጨረራ መጠን ልኬት ስራ እና የላቦራቶሪ ፍተሸ ተግባራት ናቸው በዚሁ መሰረትም የሁለቱም ፍተሻ ስራዎች ውጤት ቴክኖሎጂው በሰው ንብረትና አካባቢ ላይ የሚያስከትለው ተጽዕኖ እንደሌለ ተረጋግጧል ህብረተሰቡም በዚህ ቴክኖሎጂ ምክንያት የሚመጣ ችግር እንደሌለ እንዲገነዘብ መልዕክታችን ነው የኢትዮጵያ ጨረራ መከላከያ ባለስልጣን እባኮትን ይህን መረጃ ስልኮ ላይ ወዳሉ ግሩፖች እና ኮንታክቶች ይላኩ techhabesha